《水龙吟 为建康史帅志道寿》
宋代·丘崇

蕊珠仙籍标名，绛纱覆玉云霞里。銮坡凤掖，丝絇鸣佩，甘泉近侍。

濯柳临春，饤梨照座，绝尘风味。记青蒲、夜半论兵，万人惊诵回天意。

麟组遥临万里。谈笑处、江山增丽。遐冲坐折，风流馀事，唯应燕喜。

新筑沙堤，暂占熊梦，恰经长至。过佳辰献寿，双旌便好，作朝天计。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。